               EURÓPSKA KOMISIA
            V Bruseli1. 10. 2019
            COM(2019) 440 final
            2019/0206(NLE)
            Návrh
            ROZHODNUTIE RADY
            o podpise, v mene Európskej únie a jej členských štátov, Protokolu k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi a Ukrajinou s cieľom zohľadniť pristúpenie Bulharskej republiky, Chorvátskej republiky a Rumunska k Európskej únii

               DÔVODOVÁ SPRÁVA

               1.KONTEXT NÁVRHU

               Priložený návrh predstavuje právny nástroj na podpis Protokolu k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi a Ukrajinou s cieľom zohľadniť pristúpenie Bulharskej republiky, Chorvátskej republiky a Rumunska k Európskej únii.

               V súlade s aktmi o pristúpení Bulharskej republiky, Rumunska a Chorvátskej republiky tieto tri členské štáty pristúpia k medzinárodným dohodám podpísaným alebo uzavretým Európskou úniou a jej členskými štátmi prostredníctvom protokolu k uvedeným dohodám.

               Rada povolila 23. októbra 2006 a 14. septembra 2012 Komisii začať s dotknutými tretími krajinami rokovania o príslušných protokoloch o pristúpení Bulharskej republiky, Rumunska a Chorvátskej republiky.

               Dohoda o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi a Ukrajinou bola podpísaná 1. decembra 2005 a nadobudla platnosť 1. decembra 2013 (ďalej len „dohoda“).

               Rokovania s Ukrajinou boli úspešne ukončené výmenou verbálnych nót.

               Komisia považuje výsledok rokovaní za uspokojivý a navrhuje Rade podpísať protokol v mene Európskej únie a jej členských štátov. Po podpísaní protokolu by ho mala Rada uzavrieť v mene Európskej únie a jej členských štátov.

               2.PRÁVNE PRVKY NÁVRHU

               Na základe navrhovaného protokolu sa Bulharská republika, Rumunsko a Chorvátsko stávajú zmluvnými stranami dohody a EÚ sa zaväzuje, že poskytne autentické znenie dohody v bulharčine, chorvátčine a rumunčine.

               Komisia navrhuje Rade povoliť, aby sa v mene Európskej únie a jej členských štátov podpísal Protokol k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi a Ukrajinou s cieľom zohľadniť pristúpenie Bulharskej republiky, Chorvátskej republiky a Rumunska k Európskej únii.

               Po podpísaní protokolu zváži Rada v primeranom čase druhý návrh o uzavretí protokolu.

               2019/0206 (NLE)

               Návrh

               ROZHODNUTIE RADY

               o podpise, v mene Európskej únie a jej členských štátov, Protokolu k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi a Ukrajinou s cieľom zohľadniť pristúpenie Bulharskej republiky, Chorvátskej republiky a Rumunska k Európskej únii

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 172 v spojení s jej článkom 218 ods. 5 ,

               so zreteľom na akty o pristúpení Bulharskej republiky, Rumunska a Chorvátskej republiky, a najmä na ich článok 6 ods. 2,

               so zreteľom na návrh Európskej komisie,

               keďže:

               (1)Dohoda o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi na jednej strane a Ukrajinou na strane druhej (ďalej len „dohoda“) bola podpísaná 1. decembra 2005 a nadobudla platnosť 1. decembra 2013.

               (2)Bulharsko a Rumunsko sa stali členskými štátmi Únie 1. januára 2007 a Chorvátsko 1. júla 2013.

               (3)V súlade s článkom 6 ods. 2 aktov o pristúpení Bulharska, Chorvátska a Rumunska sa má pristúpenie k dohode dohodnúť prostredníctvom protokolu k uvedenej dohode. V súlade s článkom 6 ods. 2 aktu o pristúpení sa má na takéto pristúpenie uplatňovať zjednodušený postup, podľa ktorého má protokol uzavrieť Rada konajúca jednomyseľne v mene členských štátov a dotknuté tretie krajiny.

               (4)Rada povolila 23. októbra 2006 a 14. septembra 2012 Komisii začať s dotknutými tretími krajinami rokovania zamerané na uzavretie protokolov k medzinárodným dohodám uzavretým Úniou a jej členskými štátmi.

               (5)Výmenou verbálnych nót Komisia úspešne ukončila rokovania s Ukrajinou o Protokole k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi a Ukrajinou s cieľom zohľadniť pristúpenie Bulharskej republiky, Chorvátskej republiky a Rumunska k Európskej únii (ďalej len „protokol“).

               (6)Protokol by sa preto mal podpísať v mene Európskej únie a jej členských štátov s výhradou jeho uzavretia k neskoršiemu dátumu,

               PRIJALA TOTO ROZHODNUTIE:

               Článok 1

               Týmto sa v mene Únie a jej členských štátov schvaľuje podpis Protokolu k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi a Ukrajinou s cieľom zohľadniť pristúpenie Bulharskej republiky, Chorvátskej republiky a Rumunska k Európskej únii.

               Článok 2

               Generálny sekretariát Rady udelí osobe(-ám), ktorú(-é) určí vyjednávač protokolu, plnú moc na podpis protokolu v mene Únie a jej členských štátov, s výhradou jeho uzavretia.

               Článok 3

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

    ---documentbreak---

               EURÓPSKA KOMISIA
            V Bruseli1. 10. 2019
            COM(2019) 440 final
            PRÍLOHA
            k
            návrhuROZHODNUTIA RADY
            o podpise, v mene Európskej únie a jej členských štátov, Protokolu k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi a Ukrajinou s cieľom zohľadniť pristúpenie Bulharskej republiky, Chorvátskej republiky a Rumunska k Európskej únii

               PROTOKOL

               K DOHODE O SPOLUPRÁCI

               NA CIVILNOM GLOBÁLNOM NAVIGAČNOM SATELITNOM SYSTÉME (GNSS)

               MEDZI EURÓPSKOU ÚNIOU A JEJ ČLENSKÝMI ŠTÁTMI

               A UKRAJINOU

               S CIEĽOM ZOHĽADNIŤ PRISTÚPENIE BULHARSKEJ REPUBLIKY, CHORVÁTSKEJ REPUBLIKY A RUMUNSKA K EURÓPSKEJ ÚNII

               EURÓPSKA ÚNIA,

               ako aj

               BELGICKÉ KRÁĽOVSTVO,

               BULHARSKÁ REPUBLIKA,

               ČESKÁ REPUBLIKA,

               DÁNSKE KRÁĽOVSTVO,

               SPOLKOVÁ REPUBLIKA NEMECKO,

               ESTÓNSKA REPUBLIKA,

               ÍRSKO,

               HELÉNSKA REPUBLIKA,

               ŠPANIELSKE KRÁĽOVSTVO,

               FRANCÚZSKA REPUBLIKA,

               CHORVÁTSKA REPUBLIKA,

               TALIANSKA REPUBLIKA,

               CYPERSKÁ REPUBLIKA,

               LOTYŠSKÁ REPUBLIKA,

               LITOVSKÁ REPUBLIKA,

               LUXEMBURSKÉ VEĽKOVOJVODSTVO,

               MAĎARSKO,

               MALTSKÁ REPUBLIKA,

               HOLANDSKÉ KRÁĽOVSTVO,

               RAKÚSKA REPUBLIKA,

               POĽSKÁ REPUBLIKA,

               PORTUGALSKÁ REPUBLIKA,

               RUMUNSKO,

               SLOVINSKÁ REPUBLIKA,

               SLOVENSKÁ REPUBLIKA,

               FÍNSKA REPUBLIKA,

               ŠVÉDSKE KRÁĽOVSTVO,

               SPOJENÉ KRÁĽOVSTVO VEĽKEJ BRITÁNIE A SEVERNÉHO ÍRSKA,

               ďalej len „členské štáty“,

               na jednej strane, a

               UKRAJINA

               na strane druhej,

               PRIPOMÍNAJÚC Dohodu o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi a Ukrajinou (ďalej len „dohoda“) podpísanú 1. decembra 2005, ktorá nadobudla platnosť 1. decembra 2013, a najmä jej článok 17 ods. 3,

               SO ZRETEĽOM NA pristúpenie Bulharskej republiky a Rumunska k Európskej únii 1. januára 2007 a pristúpenie Chorvátskej republiky k Európskej únii 1. júla 2013,

               ŽELAJÚC SI, aby Bulharská republika, Chorvátska republika a Rumunsko pristúpili k

               dohode,

               BERÚC DO ÚVAHY článok 6 ods. 2 Aktu o podmienkach pristúpenia Bulharskej republiky a Rumunska a článok 6 ods. 2 Aktu o podmienkach pristúpenia Chorvátskej republiky a o úpravách zmlúv, na ktorých je založená Európska únia, podľa ktorých sa má pristúpenie týchto štátov k uvedenej dohode dohodnúť uzavretím protokolu k dohode,

               SA DOHODLI TAKTO:

               ČLÁNOK 1

               Bulharská republika, Chorvátska republika a Rumunsko sú zmluvnými stranami Dohody o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi a Ukrajinou a prijímajú a berú na vedomie, rovnako ako ostatné členské štáty, znenie dohody.

               ČLÁNOK 2

               Tento protokol je neoddeliteľnou súčasťou dohody.

               ČLÁNOK 3

               Znenia dohody vyhotovené v bulharskom, chorvátskom a rumunskom jazyku sú pripojené k tomuto protokolu.

               ČLÁNOK 4

               Tento protokol nadobúda platnosť prvým dňom mesiaca nasledujúceho po dni, keď zmluvné strany oznámili depozitárovi dohody prostredníctvom diplomatických nót dokončenie ich príslušných vnútorných právnych postupov potrebných na nadobudnutie platnosti tohto protokolu.

               NA DÔKAZ TOHO dolupodpísaní, riadne splnomocnení signatári podpísali tento protokol.

               V xxxx [deň] [mesiac] dvetisíc zz v dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a ukrajinskom jazyku, pričom každé znenie je rovnako autentické.

                        ZA EURÓPSKU ÚNIU A JEJ ČLENSKÉ ŠTÁTY

                        ZA UKRAJINU


               EURÓPSKA KOMISIA
            V Bruseli1. 10. 2019
            COM(2019) 441 final
            PRÍLOHA
            k
            návrhuROZHODNUTIA RADY
            o uzavretí, v mene Európskej únie a jej členských štátov, Protokolu k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi na jednej strane a Ukrajinou na strane druhej s cieľom zohľadniť pristúpenie Bulharskej republiky, Chorvátskej republiky a Rumunska k Európskej únii

               PROTOKOL

               K DOHODE O SPOLUPRÁCI

               NA CIVILNOM GLOBÁLNOM NAVIGAČNOM SATELITNOM SYSTÉME (GNSS)

               MEDZI EURÓPSKYM SPOLOČENSTVOM A JEHO ČLENSKÝMI ŠTÁTMI

               A UKRAJINOU

               S CIEĽOM ZOHĽADNIŤ PRISTÚPENIE BULHARSKEJ REPUBLIKY, CHORVÁTSKEJ REPUBLIKY A RUMUNSKA K EURÓPSKEJ ÚNII

               EURÓPSKA ÚNIA,

               ako aj

               BELGICKÉ KRÁĽOVSTVO,

               BULHARSKÁ REPUBLIKA,

               ČESKÁ REPUBLIKA,

               DÁNSKE KRÁĽOVSTVO,

               SPOLKOVÁ REPUBLIKA NEMECKO,

               ESTÓNSKA REPUBLIKA,

               ÍRSKO,

               HELÉNSKA REPUBLIKA,

               ŠPANIELSKE KRÁĽOVSTVO,

               FRANCÚZSKA REPUBLIKA,

               CHORVÁTSKA REPUBLIKA,

               TALIANSKA REPUBLIKA,

               CYPERSKÁ REPUBLIKA,

               LOTYŠSKÁ REPUBLIKA,

               LITOVSKÁ REPUBLIKA,

               LUXEMBURSKÉ VEĽKOVOJVODSTVO,

               MAĎARSKO,

               MALTSKÁ REPUBLIKA,

               HOLANDSKÉ KRÁĽOVSTVO,

               RAKÚSKA REPUBLIKA,

               POĽSKÁ REPUBLIKA,

               PORTUGALSKÁ REPUBLIKA,

               RUMUNSKO,

               SLOVINSKÁ REPUBLIKA,

               SLOVENSKÁ REPUBLIKA,

               FÍNSKA REPUBLIKA,

               ŠVÉDSKE KRÁĽOVSTVO,

               SPOJENÉ KRÁĽOVSTVO VEĽKEJ BRITÁNIE A SEVERNÉHO ÍRSKA,

               ďalej len „členské štáty“,

               na jednej strane, a

               UKRAJINA

               na strane druhej,

               PRIPOMÍNAJÚC Dohodu o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi a Ukrajinou (ďalej len „dohoda“) podpísanú 1. decembra 2005, ktorá nadobudla platnosť 1. decembra 2013, a najmä jej článok 17 ods. 3,

               SO ZRETEĽOM NA pristúpenie Bulharskej republiky a Rumunska k Európskej únii 1. januára 2007 a pristúpenie Chorvátskej republiky k Európskej únii 1. júla 2013,

               ŽELAJÚC SI, aby Bulharská republika, Chorvátska republika a Rumunsko pristúpili k

               dohode,

               BERÚC DO ÚVAHY článok 6 ods. 2 Aktu o podmienkach pristúpenia Bulharskej republiky a Rumunska a článok 6 ods. 2 Aktu o podmienkach pristúpenia Chorvátskej republiky a o úpravách zmlúv, na ktorých je založená Európska únia, podľa ktorých sa má pristúpenie týchto štátov k uvedenej dohode dohodnúť uzavretím protokolu k dohode,

               SA DOHODLI TAKTO:

               ČLÁNOK 1

               Bulharská republika, Chorvátska republika a Rumunsko sú zmluvnými stranami Dohody o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi a Ukrajinou a prijímajú a berú na vedomie, rovnako ako ostatné členské štáty, znenie dohody.

               ČLÁNOK 2

               Tento protokol je neoddeliteľnou súčasťou dohody.

               ČLÁNOK 3

               Znenia dohody vyhotovené v bulharskom, chorvátskom a rumunskom jazyku sú pripojené k tomuto protokolu.

               ČLÁNOK 4

               Tento protokol nadobúda platnosť prvým dňom mesiaca nasledujúceho po dni, keď zmluvné strany oznámili depozitárovi dohody prostredníctvom diplomatických nót dokončenie ich príslušných vnútorných právnych postupov potrebných na nadobudnutie platnosti tohto protokolu.

               NA DÔKAZ TOHO dolupodpísaní, riadne splnomocnení signatári podpísali tento protokol.

               V xxxx [deň] [mesiac] dvetisíc zz v dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a ukrajinskom jazyku, pričom každé znenie je rovnako autentické.

                        ZA EURÓPSKU ÚNIU A JEJ ČLENSKÉ ŠTÁTY

                        ZA UKRAJINU

    ---documentbreak---

               EURÓPSKA KOMISIA
            V Bruseli1. 10. 2019
            COM(2019) 441 final
            2019/0207(NLE)
            Návrh
            ROZHODNUTIE RADY
            o uzavretí, v mene Európskej únie a jej členských štátov, Protokolu k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi a Ukrajinou s cieľom zohľadniť pristúpenie Bulharskej republiky, Chorvátskej republiky a Rumunska k Európskej únii

               DÔVODOVÁ SPRÁVA

               1.KONTEXT NÁVRHU

               Priložený návrh predstavuje právny nástroj na uzavretie Protokolu k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi a Ukrajinou s cieľom zohľadniť pristúpenie Bulharskej republiky, Chorvátskej republiky a Rumunska k Európskej únii.

               V súlade s aktmi o pristúpení Bulharskej republiky, Rumunska a Chorvátskej republiky tieto tri členské štáty pristúpia k medzinárodným dohodám podpísaným alebo uzavretým Európskou úniou a jej členskými štátmi prostredníctvom protokolu k uvedeným dohodám.

               Dohoda o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi a Ukrajinou bola podpísaná 1. decembra 2005 a nadobudla platnosť 1. decembra 2013 (ďalej len „dohoda“).

               V nadväznosti na rozhodnutie Rady z [….] podpísať protokol k dohode s cieľom zohľadniť pristúpenie Bulharskej republiky, Rumunska a Chorvátskej republiky k Európskej únii bol [….] podpísaný protokol so zástupcom Ukrajiny dňa [….].

               Na základe navrhovaného protokolu sa Bulharská republika, Chorvátska republika a Rumunsko stávajú zmluvnými stranami dohody a EÚ sa zaväzuje, že poskytne autentické znenie dohody v bulharskom, chorvátskom a rumunskom jazyku.

               2.PRÁVNE PRVKY NÁVRHU

               V nadväznosti na podpísanie protokolu Komisia navrhuje Rade povoliť, aby sa v mene Európskej únie a jej členských štátov uzavrel Protokol k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi a Ukrajinou s cieľom zohľadniť pristúpenie Bulharskej republiky, Chorvátskej republiky a Rumunska k EÚ.

               2019/0207 (NLE)

               Návrh

               ROZHODNUTIE RADY

               o uzavretí, v mene Európskej únie a jej členských štátov, Protokolu k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi a Ukrajinou s cieľom zohľadniť pristúpenie Bulharskej republiky, Chorvátskej republiky a Rumunska k Európskej únii

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 172 v spojení s jej článkom 218 ods. 6 písm. a) ,

               so zreteľom na akty o pristúpení Bulharskej republiky, Rumunska a Chorvátskej republiky, a najmä na ich článok 6 ods. 2,

               so zreteľom na návrh Európskej komisie,

               so zreteľom na súhlas Európskeho parlamentu,

               keďže:

               (1)Dohoda o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi na jednej strane a Ukrajinou na strane druhej (ďalej len „dohoda“) bola podpísaná 1. decembra 2005 a nadobudla platnosť 1. decembra 2013.

               (2)Bulharsko a Rumunsko sa stali členskými štátmi Únie 1. januára 2007 a Chorvátsko 1. júla 2013.

               (3)V súlade s článkom 6 ods. 2 aktov o pristúpení Bulharska, Chorvátska a Rumunska sa má pristúpenie k dohode dohodnúť prostredníctvom protokolu k uvedenej dohode. V súlade s článkom 6 ods. 2 aktu o pristúpení sa má na takéto pristúpenie uplatňovať zjednodušený postup, podľa ktorého má protokol uzavrieť Rada konajúca jednomyseľne v mene členských štátov a dotknuté tretie krajiny.

               (4)Rada povolila 23. októbra 2006 a 14. septembra 2012 Komisii začať s dotknutými tretími krajinami rokovania zamerané na uzavretie protokolov k medzinárodným dohodám uzavretým Úniou a jej členskými štátmi.

               (5)Výmenou verbálnych nót Komisia úspešne ukončila rokovania s Ukrajinou o Protokole k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi na jednej strane a Ukrajinou na strane druhej s cieľom zohľadniť pristúpenie Bulharskej republiky, Chorvátskej republiky a Rumunska k Európskej únii (ďalej len „protokol“).

               (6)V súlade s rozhodnutím Rady  [XXX]
                  1
                bol protokol  podpísaný dňa  […], s výhradou jeho uzatvorenia k neskoršiemu dátumu.

               (7)Protokol by sa preto mal schváliť v mene Únie a jej členských štátov.

               PRIJALA TOTO ROZHODNUTIE:

               Článok 1

               Týmto sa v mene Únie a jej členských štátov schvaľuje Protokol k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi a Ukrajinou s cieľom zohľadniť pristúpenie Bulharskej republiky, Chorvátskej republiky a Rumunska k Európskej únii.

               Text protokolu je pripojený k tomuto rozhodnutiu.

               Článok 2

               Predseda Rady určí osobu splnomocnenú vydať v mene Únie a jej členských štátov oznámenie  podľa článku 4  protokolu na vyjadrenie súhlasu s tým, aby bol tento protokol pre Úniu a jej členské štáty záväzný.

               Článok 3

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)

                        Rozhodnutie Rady o podpise, v mene Európskej únie a jej členských štátov, Protokolu k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi a Ukrajinou s cieľom zohľadniť pristúpenie Bulharskej republiky, Chorvátskej republiky a Rumunska k Európskej únii (Ú. v. EÚ L , , s. ).


               EURÓPSKA KOMISIA
            V Bruseli4. 10. 2019
            COM(2019) 442 final
            Návrh
            ROZHODNUTIE EURÓPSKEHO PARLAMENTU A RADY
            o mobilizácii Európskeho fondu na prispôsobenie sa globalizácii na základežiadosti Belgicka – EGF/2019/001 BE/Carrefour

               DÔVODOVÁ SPRÁVA

               KONTEXT NÁVRHU

               1.Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii (EGF), sú stanovené v nariadení Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  1
                (ďalej len „nariadenie o EGF“).

               2.Dňa 20. júna 2019 Belgicko podalo žiadosť EGF/2019/001 BE/Carrefour o finančný príspevok z EGF v dôsledku prepúšťania
                  2
                v spoločnosti Carrefour Belgique SA v Belgicku.

               3.Po posúdení tejto žiadosti Komisia dospela v súlade so všetkými uplatniteľnými ustanoveniami nariadenia o EGF k záveru, že podmienky na udelenie finančného príspevku z EGF sú splnené.

               ZHRNUTIE ŽIADOSTI

                        Žiadosť o príspevok z EGF

                        EGF/2019/001 BE/Carrefour

                        Členský štát

                        Belgicko

                        Dotknuté regióny (úroveň NUTS
                           3
                         2)

                        Prepúšťanie sa týka celého Belgicka

                        Dátum podania žiadosti

                        20. júna 2019

                        Dátum potvrdenia prijatia žiadosti

                        20. júna 2019

                        Dátum žiadosti o dodatočné informácie

                        4. júla 2019

                        Termín na poskytnutie dodatočných informácií

                        15. augusta 2019

                        Termín na dokončenie posúdenia

                        7. novembra 2019

                        Kritérium zásahu

                        článok 4 ods. 1 písm. a) nariadenia o EGF

                        Hlavný podnik

                        Carrefour Belgique SA

                        Počet dotknutých podnikov

                        1

                        Odvetvie ekonomickej činnosti

                        (divízia NACE Rev. 2)
                           4

                        divízia 47 (Maloobchod, okrem motorových vozidiel a motocyklov)

                        Referenčné obdobie (štyri mesiace)

                        30. novembra 2018 – 30. marca 2019

                        Počet prepustených pracovníkov počas referenčného obdobia (a)

                        751

                        Počet prepustených pracovníkov pred referenčným obdobím alebo po ňom (b)

                        268

                        Celkový počet prepustených osôb (a + b)

                        1 019

                        Celkový počet oprávnených pracovníkov

                        1 019

                        Celkový počet dotknutých pracovníkov

                        400

                        Počet dotknutých mladých ľudí, ktorí nie sú zamestnaní, ani nie sú v procese vzdelávania alebo odbornej prípravy (NEET)

                        330

                        Rozpočet na personalizované služby (v EUR)

                        2 665 047

                        Rozpočet na využívanie EGF
                           5
                         (v EUR)

                        55 000

                        Celkový rozpočet (v EUR)

                        2 720 047

                        Príspevok z EGF (60 %) (v EUR)

                        1 632 028

               POSÚDENIE ŽIADOSTI

               Postup

               4.Belgicko podalo žiadosť EGF/2019/001 BE/Carrefour 20. júna 2019, t. j. do 12 týždňov odo dňa, keď boli splnené kritériá zásahu stanovené v článku 4 nariadenia o EGF. Komisia v ten istý deň potvrdila prijatie žiadosti a 4. júla 2019 požiadala Belgicko o dodatočné informácie. Tieto dodatočné informácie boli poskytnuté do šiestich týždňov od podania žiadosti. Lehota 12 týždňov od prijatia úplnej žiadosti, v ktorej by Komisia mala dokončiť svoje posúdenie súladu žiadosti s podmienkami na poskytnutie finančného príspevku, uplynie 7. novembra 2019.

               Oprávnenosť žiadosti

               Príslušné podniky a prijímatelia

               5.Žiadosť sa týka 751 pracovníkov prepustených v spoločnosti Carrefour Belgique SA. Podnik pôsobí v odvetví ekonomickej činnosti, ktoré sa podľa klasifikácie NACE Rev. 2 zaraďuje do divízie 47 (Maloobchod, okrem motorových vozidiel a motocyklov). Prepúšťanie v spoločnosti Carrefour Belgique sa týka celého Belgicka.

               Kritériá zásahu

               6.Belgicko predložilo žiadosť podľa kritérií zásahu uvedených v článku 4 ods. 1 písm. a) nariadenia o EGF, v ktorom sa vyžaduje, aby počas referenčného obdobia štyroch mesiacov dosiahol počet prepustených pracovníkov alebo samostatne zárobkovo činných osôb, ktoré ukončili svoju činnosť, najmenej 500 osôb v jednom podniku v členskom štáte vrátane pracovníkov, ktorí boli prepustení u dodávateľov daného podniku a nadväzujúcich výrobcov.

               7.Referenčné obdobie štyroch mesiacov v prípade tejto žiadosti trvalo od 30. novembra 2018 do 30. marca 2019. Prepúšťanie počas referenčného obdobia sa týka 751 pracovníkov prepustených v spoločnosti Carrefour Belgique.

               Stanovenie počtu prepustených pracovníkov a prípadov ukončenia činnosti

               8.Počet všetkých 751 pracovníkov prepustených počas referenčného obdobia sa vypočítal ku dňu skutočného ukončenia pracovnej zmluvy alebo od vypršania jej platnosti.

               Oprávnení prijímatelia

               9.Okrem uvedených pracovníkov zahŕňajú oprávnení prijímatelia 268 pracovníkov prepustených pred referenčným obdobím alebo po ňom. Títo pracovníci boli prepustení po všeobecnom oznámení o plánovanom prepúšťaní 25. januára 2018
                  6
               . Je možné stanoviť jasnú príčinnú súvislosť s udalosťou, ktorá vyvolala prepúšťanie počas referenčného obdobia.

               10.Celkový počet oprávnených prijímateľov je preto 1 019.

               Súvislosť medzi prepúšťaním a vážnymi zmenami v štruktúre svetového obchodu v dôsledku globalizácie

               11.Belgicko tvrdí, že maloobchodný predaj prechádza v dôsledku globalizácie (online nakupovanie) obdobím zásadných zmien, čo vedie k prepúšťaniu. Na maloobchodný predaj majú vplyv aj meniace sa spotrebiteľské návyky a digitalizácia.

               12.Celosvetový online predaj sa neustále zvyšuje už mnoho rokov. V roku 2015 tvoril celosvetový maloobchodný elektronický predaj 7,4 % celkových výdavkov v oblasti maloobchodného predaja. V roku 2017 dosiahol 2 382 biliónov USD, čo predstavuje nárast o 28 % v porovnaní s predchádzajúcim rokom a tvorí 10,4 % celkového maloobchodného predaja na celom svete. Očakáva sa, že v roku 2019 sa celosvetový online predaj zvýši o 20,7 % a bude tvoriť až 14,1 % celkových výdavkov v oblasti maloobchodného predaja
                  7
               .

               Celosvetový maloobchodný elektronický predaj v rokoch 2017 – 2019
                  (v biliónoch USD, zmena v % a podiel na celkovom maloobchodnom predaji v %)

                        Maloobchodný elektronický predaj

                        Zmena v %

                        Podiel na celkovom maloobchodnom predaji v %

               13.Podľa prognóz bude tento stúpajúci trend pokračovať aj v nasledujúcich rokoch. Očakáva sa, že v roku 2023 bude celosvetový maloobchodný elektronický predaj trojnásobne vyšší ako predaj zaznamenaný v roku 2018, pričom bude tvoriť až 22 % celkových výdavkov v oblasti maloobchodného predaja
                  8
               .

               Celosvetový maloobchodný elektronický predaj v rokoch 2020 – 2023. Prognóza
               (v biliónoch USD, zmena v % a podiel na celkovom maloobchodnom predaji v %)

                        Maloobchodný elektronický predaj

                        Zmena v %

                        Podiel na celkovom maloobchodnom predaji v %

               14.V rokoch 2013 – 2018 sa percentuálny podiel obyvateľstva v EÚ nakupujúceho online zvýšil zo 47 % na 69 %
                  9
               . Spolu so zvýšením počtu online kupujúcich došlo aj k zmenám vo výbere online predajcov. Počet zákazníkov nakupujúcich online od predajcov vo svojej krajine klesol, hoci len o jeden percentuálny bod, z 89 % v roku 2013 na 88 % v roku 2018. Naopak cezhraničné nakupovanie v EÚ sa výrazne zvýšilo z 26 % na 36 %, pričom online nakupovanie od predajcov z krajín mimo EÚ sa stáva čoraz obľúbenejším. Za rovnaké obdobie vzrástlo zo 14 % na 26 %
                  10
               .

               15.Trhy sú všadeprítomným znakom sveta elektronického obchodu. Tromi najlepšími účastníkmi trhu sú Amazon, Aliexpress a eBay, ktoré pôsobia na celosvetovej úrovni.

               Výber maloobchodníkov
                  (posledný cezhraničný online nákup)
                  11

               16.Keďže spotrebitelia berú ohľad na ceny, majú tendenciu obracať sa na takéto medzinárodné internetové obchody so sídlom v krajinách mimo EÚ. Online nakupovanie v krajinách mimo EÚ má významný vplyv na predaj tradičných maloobchodných predajní v EÚ.

               17.Tieto celosvetové trendy sa vzťahujú aj na Belgicko. Podľa federácie Comeos
                  12
                v roku 2018 nakupovalo online 67 % Belgičanov v porovnaní so 46 % v roku 2012. To predstavuje zvýšenie o 21 percentuálnych bodov za šesť rokov. Belgičania, ktorí nakupujú online každý mesiac, tvoria 44 % z celkového počtu kupujúcich, pričom 9 % nakupuje online každý týždeň. Bežný mesačný rozpočet pre 42 % belgických online kupujúcich presahuje 150 eur, pričom 39 % Belgičanov kupujúcich online uvádza, že v roku 2019 minie viac alebo oveľa viac ako v predchádzajúcom roku. Pre polovicu respondentov nie je dôležité, či je internetový obchod belgický alebo nie
                  13
               .

               18.V sektore maloobchodu bolo doteraz podaných desať žiadostí o finančný príspevok z EGF, pričom dve z nich súviseli s globalizáciou týkajúcou sa obchodu
                  14
                a osem žiadostí súviselo s celosvetovou finančnou a hospodárskou krízou
                  15
               .

               Udalosti, ktoré viedli k prepúšťaniu a ukončeniu činnosti

               19.Spoločnosť Carrefour Belgique pôsobí prostredníctvom troch značiek: Carrefour Express (lokálne predajne), značka, ktorá je zisková a rozširuje sa (otvára sa 20 – 25 predajní ročne), Carrefour Market (supermarkety), ktorá sa zameriava na čerstvé výrobky a takisto sa rozširuje s ambíciou otvoriť desať predajní ročne, a Carrefour Hypermarkety. Devätnásť zo 45 hypermarketov Carrefour nie je ziskových
                  16
               .

               20.Udalosťami, ktoré viedli k prepúšťaniu, bolo zatvorenie jedného hypermarketu Carrefour a prenájom častí plochy predajní externým maloobchodníkom v niektorých stále fungujúcich hypermarketoch. Ako už bolo uvedené, online nakupovanie od predajcov mimo EÚ má významný vplyv na predaj tradičných predajní v EÚ.

               21.Výrobky, pri ktorých je online predaj už teraz vysoký alebo sa v blízkej budúcnosti očakáva jeho rast, sú rovnaké ako nepotravinová ponuka v hypermarketoch. Módny tovar predstavuje v rámci elektronického obchodu ustálený produkt. „Rýchlo rastúce produkty“
                  17
                sú knihy a elektronické knihy, výpočtová technika a elektronika, zdravotnícke a kozmetické výrobky a zábava. Naopak, len málo belgických spotrebiteľov nakupuje cez internet potraviny, hoci online kupujúci uvádzajú, že v budúcnosti to plánujú robiť častejšie
                  18
               .

               22.V prípade spoločnosti Carrefour rast online predaja prispel k poklesu predaja nepotravinových výrobkov v jej hypermarketoch (obrat nepotravinových výrobkov klesol v roku 2017 o 6 % a od roku 2010 o 19 %), čo oslabuje ziskovosť tohto druhu predajní. Belgicko uviedlo, že k prepúšťaniu došlo najmä v dôsledku opísaných ťažkostí v nepotravinárskom odvetví.

               Obrat hypermarketov Carrefour. Nepotravinárske výrobky
                  19

               (vrátane všetkých daní)
                  (medziročná percentuálna zmena)

               Ziskovosť hypermarketov Carrefour
                  20

               (rentabilita zákazníkov
                  21
                v miliónoch EUR)

               Očakávané účinky prepúšťania na miestne, regionálne a celoštátne hospodárstvo a zamestnanosť

               23.Hoci sa prepúšťanie týka celej krajiny, Belgicko očakáva, že bude mať mimoriadne významný negatívny vplyv na situáciu v oblasti zamestnanosti, a teda aj na regionálne hospodárstvo vo Valónsku. Očakávaný vplyv sa spája s nedostatkom pracovných miest v regióne, pomerne vysokou mierou nezamestnanosti a v dôsledku toho s očakávanými ťažkosťami spojenými s prechodom prepustených pracovníkov do iného zamestnania, najmä v prípade pracovníkov vo veku 50 rokov a viac, keďže jeden zo štyroch uchádzačov o zamestnanie vo Valónsku je pracovník nad 55 rokov.

               24.Hoci počet uchádzačov o zamestnanie v regióne klesol v roku 2018 v porovnaní s predchádzajúcim rokom o 1,5 %, miera nezamestnanosti vo Valónsku (8,6 %
                  22
               ) je viac než dvojnásobná v porovnaní s mierou nezamestnanosti vo Flámsku (3,5 %
                  23
               ) a prevyšuje priemer EÚ, ktorý dosahuje 6,9 %. Navyše aj ďalšie ukazovatele vo Valónsku vykazujú nižšiu výkonnosť trhu práce: priebežná činnosť sa spomalila (–2,3 % hodín odpracovaných od decembra 2017 do decembra 2018), zvýšila sa dočasná nezamestnanosť (+5,8 % ročne) a konkurzy sa v poslednom štvrťroku 2018 zvýšili (+5 % v porovnaní s tým istým štvrťrokom 2017). Okrem toho sa očakáva, že v roku 2019 sa vytváranie pracovných miest spomalí (približne o 15 000 pracovných miest menej ako v roku 2018)
                  24
               .

               25.V roku 2018 bolo 57 % uchádzačov o zamestnanie vo Valónsku dlhodobo nezamestnaných (> 12 mesiacov), zatiaľ čo počet pracovníkov, ktorí boli nezamestnaní viac ako dva roky, predstavoval 67 % z celkového počtu dlhodobo nezamestnaných uchádzačov o zamestnanie
                  25
               .

               26.Podľa federácie Comeos existujú obavy, že hoci zamestnanosť v sektore maloobchodu v Belgicku ešte neklesá, digitalizácia a automatizácia skladov budú mať čoskoro vplyv na tisícky pomerne nekvalifikovaných pracovných miest
                  26
               .

               Dotknutí prijímatelia a navrhované opatrenia

               Dotknutí prijímatelia

               27.Vzhľadom na mimoriadne zložitú situáciu v oblasti zamestnanosti vo Valónsku Belgicko očakáva, že na opatreniach sa zúčastní len 400 pracovníkov prepustených v tomto regióne. Rozdelenie týchto pracovníkov podľa pohlavia, štátnej príslušnosti a vekových skupín:

                        Kategória

                        Počet
                           dotknutých prijímateľov
                           (pracovníkov)

                        Pohlavie:

                        muži:

                        118

                        (29,5 %)

                        ženy:

                        282

                        (70,5 %)

                        Štátna príslušnosť:

                        občania EÚ:

                        379

                        (94,8 %)

                        osoby, ktoré nie sú občanmi EÚ:

                        21

                        (5,2 %)

                        Veková skupina:

                        15 – 24 rokov:

                        0

                        (0,0 %)

                        25 – 29 rokov:

                        7

                        (1,7 %)

                        30 – 54 rokov:

                        68

                        (17,0 %)

                        55 – 64 rokov:

                        325

                        (81,3 %)

                        viac ako 64 rokov:

                        0

                        (0,0 %)

               28.Belgicko okrem toho poskytne personalizované služby spolufinancované z fondu EGF až 330 mladým ľuďom, ktorí nie sú zamestnaní, ani nie sú v procese vzdelávania alebo odbornej prípravy (NEET) a ktorí ku dňu podania žiadosti nedosiahli vek 25 rokov, keďže k prepusteniu 240 pracovníkov uvedených v odseku 5 došlo v regiónoch úrovne NUTS 2 provincie Hainaut (BE32) a provincie Liège (BE33), v ktorých miera nezamestnanosti mladých ľudí vo veku od 15 do 24 rokov bola podľa údajov dostupných za rok 2018
                  27
                na úrovni minimálne 20 %
                  28
               .

               29.Celkový počet oprávnených prijímateľov, ktorých účasť na opatreniach sa očakáva, vrátane NEET sa preto odhaduje na 730.

               Oprávnenosť navrhovaných opatrení

               30.Personalizované služby, ktoré sa poskytnú prepusteným pracovníkom a NEET, pozostávajú z týchto opatrení:

               –Podpora/poradenstvo/integrácia: Týmto súborom služieb sa rozširujú štandardné činnosti na podporu bývalých pracovníkov spoločnosti Carrefour, ktoré v mene prepúšťajúceho podniku vykonávajú oddelenia valónskych verejných služieb zamestnanosti (Forem) zodpovedné za prechod do iného zamestnania. Štandardná ponuka sa predĺži nad rámec povinného obdobia
                  29
                a prepusteným pracovníkom sa navrhnú doplnkové osobitné služby, ako sú služby aktívneho hľadania práce a služby zosúlaďovania ponúkaných a požadovaných pracovných miest.

               Podporu a mobilizáciu NEET vykonávajú verejné služby zamestnanosti Forem a ich partneri z odborových zväzov.

               NEET budú mať možnosť zapojiť sa počas deviatich mesiacov do projektu Coup de boost, režimu intenzívnej sociálno-profesijnej podpory. Účastníkom sa ponúknu rôzne kolektívne a individuálne činnosti na témy súvisiace s hľadaním práce (príprava na pracovný pohovor, žiadosť o pohovor atď.), rozvíjanie sebadôvery a komunikačných zručností, činnosti zamerané na objavovanie profesijného prostredia a odbornej prípravy (návštevy, stáže, pracovné skúsenosti, ...), individuálne pohovory s poradcami a/alebo sociálnymi koučmi s cieľom pomôcť každému mladému človeku vymedziť si svoj profesijný projekt, prispôsobené informácie týkajúce sa pracovného práva a sociálnych práv a podpory pri administratívnych postupoch, výmenné aktivity, pri ktorých sa mladí ľudia môžu navzájom podporovať a vymieňať si informácie o svojej odbornej praxi, hľadaní práce a odbornej príprave atď.

               Cieľom je, aby mladý človek z kategórie NEET na konci tejto podpory dostal prvé pracovné miesto alebo sa začlenil do programu kvalifikovanej odbornej prípravy. Ďalšia podpora sa plánuje aj po projekte Coup de Boost s cieľom zabezpečiť, aby sa NEET dobre začlenili do odbornej prípravy alebo zamestnania, a prekonať ťažkosti, ktoré by mohli vzniknúť.

               –Vzdelávanie, rekvalifikácia a odborná príprava. Pracovníci a NEET budú mať prístup k štandardnej ponuke odbornej prípravy verejných služieb zamestnanosti Forem a ich partnerov, pričom budú zavedené aj osobitné moduly na vyhľadávanie pracovných miest. Okrem toho sa po vyprofilovaní a potvrdení jednotlivých profesijných projektov s profesijným poradcom ponúkne osobitná odborná príprava na uspokojenie zistených potrieb. Mladým ľuďom, ktorí to potrebujú, sa ponúkne aj odborná príprava v oblasti základných zručností (znalosť jazyka, matematiky, využívanie informačných technológií atď.).

               –Podpora pri zriaďovaní podnikov. Toto opatrenie určené pracovníkom bude zahŕňať fázu diagnostiky a orientácie, opatrenia na zvyšovanie informovanosti o podnikaní, informačné stretnutia o potenciáli začatia podnikania prostredníctvom územnej ekonomickej diagnostiky a vytváranie sietí s príslušnými podnikateľmi a certifikovanými koučmi pre začínajúce podniky.

               –Príspevok na založenie podniku. Pracovníci, ktorí začínajú podnikať alebo vykonávať činnosť ako samostatne zárobkovo činné osoby, dostanú príspevok až do výšky 15 000 EUR. Tento príspevok sa vyplatí v dvoch splátkach po preukázaní účinného rozvoja činnosti s podpornými dokumentmi.

               –Príspevky. 1. Príspevok na hľadanie práce a odbornú prípravu. Pracovníci a NEET dostanú 1 EUR za hodinu skutočnej účasti na odbornej príprave alebo na činnostiach zameraných na hľadanie práce, ktoré organizujú oddelenia Forem zodpovedné za prechod do iného zamestnania
                  30
               . 2. Príspevok na výdavky vyplývajúce z dochádzania. S cieľom podporiť regionálnu a medziregionálnu mobilitu pracovníci a NEET, ktorí sa zamestnajú buď vo vzdialenosti viac ako 60 km od domova alebo vo vzdialenosti, ktorá zahŕňa viac ako štyri hodiny času potrebného na dochádzanie (tam a naspäť), dostanú paušálnu sumu vo výške 500 EUR alebo 750 EUR
                  31
               . 3. Príspevok na zriadenie podniku. S cieľom podporiť pracovníkov pri zakladaní ich podnikov
                  32
                sa bude poskytovať mesačný príspevok vo výške 350 EUR počas obdobia maximálne 12 mesiacov. 4. Príspevok na návrat do školy. Pracovníkom a NEET, ktorí chodia na denné štúdium (études de plein exercice) v dĺžke aspoň jedného roka, sa bude poskytovať mesačný príspevok vo výške 350 EUR.

               31.Opísané navrhované opatrenia predstavujú aktívne opatrenia trhu práce v rámci oprávnených opatrení stanovených v článku 7 nariadenia o EGF. Týmito opatreniami sa nenahrádzajú pasívne opatrenia sociálnej ochrany.

               32.Belgicko poskytlo požadované informácie o opatreniach, ktoré sú pre príslušný podnik povinné podľa vnútroštátneho práva alebo kolektívnych zmlúv. Potvrdilo, že finančným príspevkom z EGF nenahrádza žiadne z týchto opatrení.

               Odhadovaný rozpočet

               33.Odhadované celkové náklady predstavujú 2 720 047 EUR, z čoho 2 665 047 EUR tvoria výdavky na personalizované služby a 55 000 EUR tvoria výdavky na činnosti súvisiace s prípravou, riadením, informovaním a propagáciou, kontrolou a podávaním správ.

               34.Celková výška finančného príspevku požadovaného z EGF je 1 632 028 EUR (60 % celkových nákladov).

                        Opatrenia

                        Odhadovaný počet účastníkov

                        Odhadované náklady na účastníka
                        (v EUR)
                           33

                        Odhadované celkové náklady

                        (v EUR)
                           34

                        Personalizované služby (opatrenia podľa článku 7 ods. 1 písm. a) a c) nariadenia o EGF)

                        Podpora/poradenstvo/integrácia:
                           (Accompagnement, orientation, mobilisation et insertion)

                        730

                        2 241

                        1 636 130

                        Vzdelávanie, rekvalifikácia a odborná príprava
                           (Formation et modules specifiques)

                        460

                        941

                        432 710

                        Podpora pri zriaďovaní podnikov.
                           (Dispositif d'accompagnement à l'entreprenariat)

                        250

                        463

                        115 743

                        Príspevok na založenie podniku
                           (Bourse de lancement)

                        10

                        10 000

                        100 000

                        Medzisúčet (a):

                        Percentuálny podiel balíka personalizovaných služieb

                        –

                        2 284 583

                        (85,72 %)

                        Príspevky a stimuly (opatrenia podľa článku 7 ods. 1 písm. b) nariadenia o EGF)

                        Príspevky
                           (Allocations et primes)

                        730

                        521

                        380 464

                        Medzisúčet (b):

                        Percentuálny podiel balíka personalizovaných služieb:

                        –

                        380 464

                        (14,28 %)

                         Opatrenia podľa článku 7 ods. 4 nariadenia o EGF

                        1. Prípravné činnosti

                        –

                        0

                        2. Riadenie

                        –

                        10 000

                        3. Informovanie a propagácia

                        –

                        15 000

                        4. Kontrola a podávanie správ

                        –

                        30 000

                        Medzisúčet (c):

                        Percentuálny podiel celkových nákladov:

                        –

                        55 000

                        (2,02 %)

                        Celkové náklady (a + b + c):

                        –

                        2 720 047

                        Príspevok z EGF (60 % celkových nákladov)

                        –

                        1 632 028

               35.Náklady na opatrenia uvedené v predchádzajúcej tabuľke ako opatrenia podľa článku 7 ods. 1 písm. b) nariadenia o EGF neprekračujú 35 % celkových nákladov na koordinovaný balík personalizovaných služieb. Belgicko potvrdilo, že tieto opatrenia sú podmienené aktívnou účasťou dotknutých prijímateľov na činnostiach súvisiacich s hľadaním práce alebo odbornou prípravou.

               36.Belgicko potvrdilo, že investičné náklady na samostatnú zárobkovú činnosť, založenie podniku a prevzatie zamestnancov nepresiahnu 15 000 EUR na prijímateľa.

               Obdobie oprávnenosti výdavkov

               37.Belgicko začalo poskytovať personalizované služby dotknutým prijímateľom 1. decembra 2018. Výdavky na opatrenia sú teda oprávnené na získanie finančného príspevku z EGF od 1. decembra 2018 do 20. júna 2021.

               38.Belgicku začali vznikať administratívne výdavky na využívanie EGF 25. januára 2018. Na výdavky na činnosti súvisiace s prípravou, riadením, informovaním a propagáciou, kontrolou a podávaním správ je preto možné získať finančný príspevok z fondu EGF od 25. januára 2018 do 20. decembra 2021.

               Komplementarita s opatreniami financovanými z vnútroštátnych prostriedkov alebo prostriedkov Únie

               39.Zdrojom vnútroštátneho predbežného financovania alebo spolufinancovania sú finančné prostriedky regiónu Valónsko.

               40.Belgicko potvrdilo, že uvedené opatrenia, na ktoré sa vynakladajú finančné prostriedky z EGF, nebudú financované z iných finančných nástrojov Únie.

               Postupy konzultácií s dotknutými prijímateľmi alebo ich zástupcami alebo sociálnymi partnermi, ako aj miestnymi a regionálnymi orgánmi

               41.Belgicko uviedlo, že koordinovaný balík personalizovaných služieb bol vypracovaný po konzultácii so sociálnymi partnermi.

               42.Spolu s povinnými informáciami a konzultáciami so zástupcami pracovníkov bola zriadená krízová jednotka s cieľom vymedziť sociálny plán a skoordinovať zásahy príslušných verejných služieb. Valónske verejné služby zamestnanosti viedli konzultácie s odborovými zväzmi o rôznych riešeniach prechodu do iného zamestnania
                  35
                a odborové zväzy, profesijní poradcovia a sociálni pracovníci v priamom kontakte s prepustenými pracovníkmi poskytovali konzultácie o potrebách pracovníkov v oblasti preškolenia/zvyšovania úrovne zručností
                  36
               .

               Systémy riadenia a kontroly

               43.Belgicko oznámilo Komisii, že finančné príspevky budú riadiť a kontrolovať tie isté orgány, ktoré riadia a kontrolujú ESF.

               Záväzky poskytnuté zo strany dotknutého členského štátu

               44.Belgicko poskytlo všetky potrebné uistenia, že:

               –pri prístupe k navrhovaným opatreniam a ich vykonávaniu sa budú dodržiavať zásady rovnakého zaobchádzania a nediskriminácie,

               –boli splnené požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania,

               –spoločnosť Carrefour, ktorá po prepúšťaní pokračuje v činnosti, splnila svoje právne záväzky, ktorými sa upravuje prepúšťanie, a prijala primerané opatrenia na zabezpečenie svojich zamestnancov,

               –navrhované opatrenia nebudú predmetom finančnej podpory z iných fondov alebo finančných nástrojov Únie a zabráni sa dvojitému financovaniu,

               –navrhovanými opatreniami sa budú dopĺňať opatrenia financované zo štrukturálnych fondov,

               –finančný príspevok z EGF bude v súlade s procesnými a hmotnoprávnymi pravidlami Únie o štátnej pomoci.

               VPLYV NA ROZPOČET

               Návrh rozpočtu

               45.Ako sa stanovuje v článku 12 nariadenia Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020
                  37
               , EGF nesmie prekročiť maximálnu ročnú sumu 150 miliónov EUR (v cenách z roku 2011).

               46.Po preskúmaní žiadosti vzhľadom na podmienky stanovené v článku 13 ods. 1 nariadenia o EGF a s ohľadom na počet dotknutých prijímateľov, navrhované opatrenia a odhadované náklady Komisia s cieľom poskytnúť finančný príspevok v súvislosti so žiadosťou navrhuje mobilizovať z EGF sumu vo výške 1 632 028 EUR, čo predstavuje 60 % celkových nákladov na navrhované opatrenia.

               47.Ako sa stanovuje v bode 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  38
               , navrhované rozhodnutie o mobilizácii EGF prijmú spoločne Európsky parlament a Rada.

               Súvisiace akty

               48.Súčasne s predložením tohto návrhu rozhodnutia o mobilizácii EGF Komisia predloží Európskemu parlamentu a Rade návrh na presun sumy vo výške 1 632 028 EUR do príslušného rozpočtového riadku.

               49.Zároveň s prijatím tohto návrhu rozhodnutia o mobilizácii EGF Komisia prijme prostredníctvom vykonávacieho aktu rozhodnutie o finančnom príspevku, ktoré nadobudne účinnosť v deň, keď Európsky parlament a Rada prijmú navrhované rozhodnutie o mobilizácii EGF.

               Návrh

               ROZHODNUTIE EURÓPSKEHO PARLAMENTU A RADY

               o mobilizácii Európskeho fondu na prispôsobenie sa globalizácii na základe
                  žiadosti Belgicka – EGF/2019/001 BE/Carrefour

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  39
               , a najmä na jeho článok 15 ods. 4,

               so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  40
               , a najmä na jej bod 13,

               so zreteľom na návrh Európskej komisie,

               keďže:

               (1)Európsky fond na prispôsobenie sa globalizácii (EGF) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy či z dôvodu novej celosvetovej finančnej a hospodárskej krízy, a pomôcť im pri opätovnom začleňovaní do trhu práce.

               (2)Ako sa stanovuje v článku 12 nariadenia Rady (EÚ, Euratom) č. 1311/2013
                  41
               , EGF nesmie prekročiť maximálnu ročnú sumu 150 miliónov EUR (v cenách z roku 2011).

               (3)Dňa 20. júna 2019 Belgicko predložilo žiadosť o mobilizáciu EGF v súvislosti s prepúšťaním v spoločnosti Carrefour Belgique SA v Belgicku. Žiadosť bola doplnená o dodatočné informácie v súlade s článkom 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013.

               (4)V súlade s článkom 6 ods. 2 nariadenia (EÚ) č. 1309/2013 sa Belgicko rozhodlo poskytnúť personalizované služby spolufinancované z EGF aj 330 mladým ľuďom, ktorí nie sú zamestnaní ani nie sú v procese vzdelávania alebo odbornej prípravy (NEET).

               (5)Preto by sa v súvislosti so žiadosťou predloženou Belgickom mal mobilizovať EGF s cieľom poskytnúť finančný príspevok vo výške 1 632 028 EUR.

               (6)S cieľom skrátiť čas potrebný na mobilizáciu EGF na minimum by sa toto rozhodnutie malo uplatňovať odo dňa jeho prijatia,

               PRIJALI TOTO ROZHODNUTIE:

               Článok 1

               V rámci všeobecného rozpočtu Únie na rozpočtový rok 2019 sa mobilizuje Európsky fond na prispôsobenie sa globalizácii s cieľom poskytnúť sumu 1 632 028 EUR vo forme viazaných a platobných rozpočtových prostriedkov.

               Článok 2

               Toto rozhodnutie nadobúda účinnosť dňom jeho uverejnenia v Úradnom vestníku Európskej únie. Uplatňuje sa od [dátum jeho prijatia]
                  42*.

               V Bruseli

                  Za Európsky parlament
                        Za Radu

                  predseda
                        predseda

                     (1)

                        Ú. v. EÚ L 347, 20.12.2013, s. 855.

                     (2)

                        V zmysle článku 3 nariadenia o EGF.

                     (3)

                        Nariadenie Komisie (EÚ) č. 1046/2012 z 8. novembra 2012, ktorým sa vykonáva nariadenie Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS), pokiaľ ide o zasielanie časových radov pre nové regionálne členenie (Ú. v. EÚ L 310, 9.11.2012, s. 34).

                     (4)

                        Ú. v. EÚ L 393, 30.12.2006, s. 1.

                     (5)

                        V súlade s článkom 7 ods. 4 nariadenia (EÚ) č. 1309/2013.

                     (6)

                  http://www.gondola.be/fr/news/food-retail/plan-de-transformation-carrefour-belgique-signature-du-protocole-daccord
                  .

                     (7)

                        Celosvetový maloobchodný elektronický predaj (
                  https://www.emarketer.com/content/global-ecommerce-2019
                  )
                  .

                     (8)

                        Tamže.

                     (9)

                        Eurostat. Internetové nákupy fyzických osôb (Internet purchases by individuals) [isoc_ec_ibuy].

                     (10)

                        Eurostat.
                  https://ec.europa.eu/eurostat/statistics-explained/pdfscache/46776.pdf
                  .

                     (11)

                        Prieskum venovaný cezhraničným online kupujúcim (Cross-border ecommerce shopper survey), 2017
                  https://www.eurocommerce.eu/media/159952/2018.07.02%20-%20ecommerce%20report_annex.pdf
                  .

                     (12)

                        Belgická federácia obchodu a služieb.

                     (13)

                        Comeos. Elektronický obchod v Belgicku za rok 2018 (E-commerce Belgium 2018).
                  https://static.comeos.be/E-commerce_Belgium_2018.pdf
                  .

                     (14)

                        Súčasná žiadosť a EGF/2017/005 FI/Retail, COM(2017) 618.

                     (15)

                        EGF/2010/010 CZ/Unilever, KOM(2011) 61,
                     EGF/2010/016 ES/Aragón Retail, KOM(2010) 615,
                     EGF/2011/004 EL/ALDI Hellas, KOM(2011) 580,
                     EGF/2014/009 EL/Sprider Stores, COM(2014) 620,
                     EGF/2014/013 EL/Odyssefs Fokas, COM(2014) 702,
                     EGF/2015/011 GR/Supermarket Larissa, COM(2016) 210,
                     EGF/2016/005 NL/Drenthe Overijssel Retail, COM(2016) 742 a
                     EGF/2017/003 GR Attica Retail, COM(2017) 613.

                     (16)

                        Carrefour. Plan de Transformation Carrefour Belgique (január 2018).

                     (17)

                        Rýchlo rastúce produkty sú produkty, ktoré už mnohí spotrebitelia nakupujú online a v budúcnosti to plánujú robiť ešte častejšie.

                     (18)

                        Comeos. Elektronický obchod v Belgicku za rok 2018 (E-commerce Belgium 2018), tamže.

                     (19)

                        Carrefour. Plan de Transformation Carrefour Belgique (január 2018).

                     (20)

                        Tamže.

                     (21)

                        Rentabilita zákazníkov je ukazovateľom ziskovosti obchodov. Počíta sa ňou ziskovosť, ktorú ponúkajú zákazníci vzhľadom na investície, ktoré boli uskutočnené a naďalej sa uskutočňujú s cieľom slúžiť im, prinášať im spokojnosť a udržať si ich. Rentabilita zákazníkov sa rovná peňažnému toku spoločnosti generovanému zákazníkmi počas súčasného obdobia vrátane všetkých zmien v základnom kapitále zákazníkov, čo sa vydelí celkovým kapitálom zákazníkov na začiatku obdobia.

                     (22)

                        Statbel
                     (
                  https://statbel.fgov.be/fr/themes/emploi-formation/marche-du-travail/emploi-et-chomage#panel-11
                  ).

                     (23)

                        Tamže.

                     (24)

                        Le Forem. Marché de l’emploi. Tendances et conjoncture en Wallonie. Janvier 2019.

                     (25)

                        Iweps. Séries statistiques du marché du travail en Wallonie. Décembre 2018.
                     (
                  https://www.iweps.be/wp-content/uploads/2019/01/dmc1812.pdf
                  )

                     (26)

                  https://www.lecho.be/entreprises/grande-distribution/Malgre-Carrefour-l-emploi-dans-la-grande-distribution-a-progresse/9976847
                  .

                     (27)

                        Zdroj: Eurostat, súbor údajov: [lfst_r_lfu3rt].

                     (28)

                        Provincia Hainaut (27,6 %), provincia Liège (21,1 %).

                     (29)

                        V prípade pracovníkov nad 45 rokov je to 6 mesiacov (60 hodín). V prípade pracovníkov do 44 rokov sú to 3 mesiace (30 hodín).

                     (30)

                        V súlade s valónskym dekrétom z 29. januára 2004 (Décret relatif au plan d’accompagnement des reconversions).

                     (31)

                        500 EUR, ak dochádzajú autom, alebo 750 EUR, ak dochádzajú verejnou dopravou.

                     (32)

                        Poskytovanie príspevku sa skončí v momente, keď podnik začne svoju činnosť.

                     (33)

                        S cieľom vyhnúť sa desatinným číslam boli odhadované náklady na pracovníka zaokrúhlené. Zaokrúhľovanie však nemá žiadny vplyv na celkové náklady na každé opatrenie, ktoré zostávajú rovnaké ako v žiadosti predloženej Belgickom.

                     (34)

                        Z dôvodu zaokrúhľovania celková suma nepredstavuje presný súčet jednotlivých položiek.

                     (35)

                        15. a 27. marca 2019.

                     (36)

                        15. marca 2019.

                     (37)

                        Ú. v. EÚ L 347, 20.12.2013, s. 884.

                     (38)

                        Ú. v. EÚ C 373, 20.12.2013, s. 1.

                     (39)

                        Ú. v. EÚ L 347, 20.12.2013, s. 855.

                     (40)

                        Ú. v. EÚ C 373, 20.12.2013, s. 1.

                     (41)

                        Nariadenie Rady (EÚ, EURATOM) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).

                     (42)
                  *
                        Dátum vloží Parlament pred uverejnením v Ú. v. EÚ.


               EURÓPSKA KOMISIA
            V Bruseli14. 10. 2019
            COM(2019) 462 final
            2019/0220(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie v Spoločnom výbore a v Podvýbore pre obchod a investície zriadených Rámcovou dohodou o partnerstve a spolupráci medzi Európskou úniou a jej členskými štátmi na jednej strane a Mongolskom na strane druhej, pokiaľ ide o prijatie rozhodnutia o rokovacom poriadku Spoločného výboru a rozhodnutia o rokovacom poriadku Podvýboru pre obchod a investície

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia, ktorým sa stanovuje pozícia, ktorá sa má zaujať v mene Únie v súvislosti s plánovaným prijatím rokovacieho poriadku Spoločného výboru a v súvislosti s rokovacím poriadkom Podvýboru pre obchod a investície v Spoločnom výbore a v Podvýbore pre obchod a investície zriadenými Rámcovou dohodou o partnerstve a spolupráci medzi Európskou úniou a jej členskými štátmi na jednej strane a Mongolskom na strane druhej (ďalej len „dohoda“).

               2.Kontext návrhu

               2.1.Rámcová dohoda o partnerstve a spolupráci medzi EÚ a Mongolskom

               Cieľom dohody je vybudovať posilnené partnerstvo medzi EÚ, jej členskými štátmi a Mongolskom a prehĺbiť a utužiť spoluprácu v otázkach spoločného záujmu so zreteľom na spoločné hodnoty a zásady. Dohodou sa vytvorí koherentný a právne záväzný rámec pre vzťahy EÚ s Mongolskom. Dohoda nadobudla platnosť 1. novembra 2017.

               2.2.Spoločný výbor a Podvýbor pre obchod a investície

               Spoločný výbor je zriadený na základe článku 56 dohody. Jeho hlavné úlohy sú tieto: a) zabezpečiť riadne fungovanie a vykonávanie tejto dohody; b) stanoviť priority týkajúce sa cieľov tejto dohody; c) vypracúvať odporúčania na podporu cieľov tejto dohody.

               Spoločný výbor má vydávať odporúčania a v prípade potreby prijímať rozhodnutia s cieľom realizovať konkrétne aspekty tejto dohody. Spoločný výbor zasadá na príslušne vysokej úrovni. Spoločný výbor má prijať svoj rokovací poriadok. Môže zriaďovať špecializované pracovné skupiny na riešenie osobitných otázok.

               Podvýbor pre obchod a investície je zriadený na základe článku 28 dohody. Úlohou podvýboru je pomáhať Spoločnému výboru pri plnení jeho úloh vo všetkých oblastiach spolupráce týkajúcich sa obchodu a investícií.

               2.3.Pripravovaný akt Spoločného výboru a Podvýboru pre obchod a investície

               Spoločný výbor prijíma rozhodnutie o prijatí svojho rokovacieho poriadku a špecializovaných pracovných skupín. Podvýbor pre obchod a investície prijíma rozhodnutie o prijatí svojho rokovacieho poriadku (ďalej len „pripravovaný akt“).

               Cieľom pripravovaných aktov je v súlade s článkom 28 ods. 3 a článkom 56 ods. 6 dohody prijať rokovací poriadok, o ktorý sa bude opierať organizácia Spoločného výboru, a rokovací poriadok Podvýboru pre obchod a investície a špecializovaných pracovných skupín, aby sa umožnilo vykonávanie dohody.

               3.Pozícia, ktorá sa má zaujať v mene Únie

               Cieľom pozície, ktorá sa má zaujať v mene Únie, by malo byť prijatie rokovacieho poriadku Spoločného výboru EÚ – Mongolsko a rokovacieho poriadku Podvýboru pre obchod a investície a špecializovaných pracovných skupín. Pozícia by mala byť založená na návrhoch rozhodnutí Spoločného výboru a Podvýboru pre obchod a investície.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody“.

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“
                  1
               .

               4.1.2.Uplatnenie na tento prípad

               Spoločný výbor a Podvýbor pre obchod a investície sú orgány zriadené dohodou, konkrétne Rámcovou dohodou o partnerstve a spolupráci medzi Európskou úniou a jej členskými štátmi na jednej strane a Mongolskom na strane druhej.

               Akty, ktoré majú tieto orgány prijať, predstavujú akty s právnymi účinkami. Je to z toho dôvodu, že v súlade s článkom 56 ods. 2 dohody Spoločný výbor a Podvýbor pre obchod a investície prijímajú rozhodnutia, ktoré sú pre zmluvné strany záväzné.

               Pripravované akty nedopĺňajú ani nemenia inštitucionálny rámec dohody.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak plánovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavný cieľ alebo hlavnú zložku, zatiaľ čo druhý cieľ alebo druhá zložka sú len vedľajšie, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo hlavná alebo prevažujúca zložka.

               Ak pripravovaný akt sleduje viacero cieľov zároveň alebo obsahuje viacero zložiek, ktoré sú nerozlučne spojené bez toho, aby jeden cieľ alebo jedna zložka boli oproti ostatným vedľajšie, hmotnoprávny základ rozhodnutia podľa článku 218 ods. 9 ZFEÚ bude musieť výnimočne zahŕňať rozličné zodpovedajúce právne základy.

               4.2.2.Uplatnenie na tento prípad

               Pripravované akty majú za cieľ podporiť plnenie cieľov dohody a uľahčiť jej vykonávanie. Rokovací poriadok Spoločného výboru sa týka všeobecného fungovania orgánu zriadeného na základe dohody. Oblasť, do ktorej rozhodnutie patrí, preto musí byť určená vzhľadom na dohodu ako celok
                  2
               .

               V tomto konkrétnom prípade je prevažujúcim účelom a prevažujúcou zložkou dohody spolupráca s rozvojovou krajinou (článok 209 ZFEÚ)
                  3
               . Vhodným právnym základom by teda mal byť článok 209 ZFEÚ.

               4.3.Záver

               Právnym základom navrhovaného rozhodnutia by mal byť článok 209 ZFEÚ v spojení s článkom 218 ods. 9 ZFEÚ.

               5.Uverejnenie pripravovaného aktu

               Keďže aktom Spoločného výboru sa stanoví jeho rokovací poriadok, je vhodné uverejniť ho po prijatí v Úradnom vestníku Európskej únie.

               2019/0220 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie v Spoločnom výbore a v Podvýbore pre obchod a investície zriadených Rámcovou dohodou o partnerstve a spolupráci medzi Európskou úniou a jej členskými štátmi na jednej strane a Mongolskom na strane druhej, pokiaľ ide o prijatie rozhodnutia o rokovacom poriadku Spoločného výboru a rozhodnutia o rokovacom poriadku Podvýboru pre obchod a investície

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 209 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Rámcová dohoda o partnerstve a spolupráci medzi Európskou úniou a jej členskými štátmi na jednej strane a Mongolskom na strane druhej (ďalej len „dohoda“) nadobudla platnosť 1. novembra 2017.

               (2)Článkom 56 ods. 1 dohody sa zriaďuje Spoločný výbor, ktorý má zabezpečiť riadne fungovanie a vykonávanie dohody.

               (3)V článku 56 ods. 6 dohody sa stanovuje, že Spoločný výbor má prijať svoj rokovací poriadok a v článku 56 ods. 4 sa stanovuje, že môže zriadiť špecializované pracovné skupiny.

               (4)Článkom 28 ods. 1 dohody sa zriaďuje Podvýbor pre obchod a investície.

               (5)V článku 28 ods. 3 dohody sa stanovuje, že Podvýbor pre obchod a investície prijme svoj rokovací poriadok.

               (6)Rokovací poriadok Spoločného výboru by mal byť prijatý čo najskôr, aby sa zabezpečilo účinné vykonávanie dohody.

               (7)Je preto vhodné stanoviť pozíciu, ktorá sa má v mene Únie zaujať v Spoločnom výbore a v Podvýbore pre obchod a investície. Pozícia Únie v rámci Spoločného výboru a Podvýboru pre obchod a investície by mala byť založená na pripojených návrhoch rozhodnutí Spoločného výboru a Podvýboru pre obchod a investície,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie v Spoločnom výbore EÚ – Mongolsko v súvislosti s plánovaným prijatím rokovacieho poriadku Spoločného výboru, je založená na návrhu rozhodnutia Spoločného výboru pripojeného k tomuto rozhodnutiu.

               Pozícia, ktorá sa má zaujať v mene Únie v Podvýbore EÚ a Mongolska pre obchod a investície v súvislosti s plánovaným prijatím rokovacieho poriadku Podvýboru pre obchod a investície, je založená na návrhu rozhodnutia Podvýboru pre obchod a investície pripojeného k tomuto rozhodnutiu.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Vec C-399/12 Nemecko/Rada (OIV), ECLI:EU:C:2014:2258, body 61 až 64.

                     (2)

                        Vec C-244/17 Komisia/Rada (Kazachstan), ECLI:EU:C:2018:662, bod 40.

                     (3)

                        V súvislosti s rozsahom pôsobnosti rozvojovej politiky pozri vec C-377Komisia/Rada (Filipíny), body 36 – 37.

    ---documentbreak---

               EURÓPSKA KOMISIA
            V Bruseli14. 10. 2019
            COM(2019) 462 final
            PRÍLOHY
            k
            návrhu rozhodnutia Rady
            o pozícii, ktorá sa má zaujať v mene Európskej únie v Spoločnom výbore a v Podvýbore pre obchod a investície zriadených Rámcovou dohodou o partnerstve a spolupráci medzi Európskou úniou a jej členskými štátmi na jednej strane a Mongolskom na strane druhej, pokiaľ ide o prijatie rozhodnutia o rokovacom poriadku Spoločného výboru a rozhodnutia o rokovacom poriadku Podvýboru pre obchod a investície

               PRÍLOHA I

               Rozhodnutie č. 1 Spoločného výboru zriadeného Rámcovou dohodou o partnerstve a spolupráci medzi Európskou úniou a jej členskými štátmi na jednej strane a Mongolskom na strane druhej (ďalej len „Spoločný výbor EÚ – Mongolsko“)

               z....,

               ktorým sa prijíma jeho rokovací poriadok

               SPOLOČNÝ VÝBOR EÚ – MONGOLSKO

               so zreteľom na Rámcovú dohodou o partnerstve a spolupráci medzi Európskou úniou a jej členskými štátmi na jednej strane a Mongolskom na strane druhej (ďalej len „dohoda“), a najmä na jej článok 56,

               keďže:

               (1)Dohoda nadobudla platnosť 1. novembra 2017.

               (2)Podľa článku 56 ods. 6 Spoločný výbor EÚ – Mongolsko má prijať svoj vlastný rokovací poriadok,

               ROZHODOL TAKTO:

               Jediný článok

               Týmto sa prijíma rokovací poriadok Spoločného výboru EÚ – Mongolsko stanovený v prílohe.

               Toto rozhodnutie nadobúda účinnosť dňom jeho prijatia.

               V Bruseli/Ulanbátare,

               Za Spoločný výbor EÚ – Mongolsko

               predseda

               PRÍLOHA

               ROKOVACÍ PORIADOK SPOLOČNÉHO VÝBORU EÚ – MONGOLSKO

               Článok 1
               Zloženie a predsedníctvo

               1.
                     Spoločný výbor zriadený v súlade s článkom 56 Rámcovej dohody o partnerstve a spolupráci medzi Európskou úniou a jej členskými štátmi na jednej strane a Mongolskom na strane druhej (ďalej len „Spoločný výbor EÚ – Mongolsko“) vykonáva úlohy stanovené v článku 56 dohody.

               2.
                     Spoločný výbor EÚ – Mongolsko sa skladá zo zástupcov strán vymedzených dohodou na najvyššej možnej úrovni.

               3.
                     Spoločnému výboru EÚ – Mongolsko striedavo predsedá na obdobie jedného kalendárneho roka minister zahraničných vecí Mongolska a vysoký predstaviteľ Únie pre zahraničné veci a bezpečnostnú politiku. Predsedovia môžu delegovať svoju právomoc predsedať všetkým alebo niektorým zasadnutiam Spoločného výboru EÚ – Mongolsko na vyššieho úradníka.

               Článok 2
                  Zasadnutia

               1.
                     Spoločný výbor EÚ – Mongolsko obvykle zasadá raz ročne, pokiaľ sa zmluvné strany nedohodnú inak. Zasadnutia Spoločného výboru EÚ – Mongolsko zvoláva predseda. Zasadnutia sa konajú striedavo v Bruseli a v Ulanbátare v deň, ktorý sa stanoví vzájomnou dohodou. Na požiadanie ktorejkoľvek zmluvnej strany a v prípade súhlasu zmluvných strán je možné usporiadať mimoriadne zasadnutia Spoločného výboru EÚ – Mongolsko.

               2.
                     Vo výnimočných prípadoch, a ak s tým zmluvné strany súhlasia, zasadnutia Spoločného výboru EÚ – Mongolsko sa môžu konať aj využitím technických prostriedkov, napríklad prostredníctvom videokonferencie.

               Článok 3
                  Delegácie

               1.
                     Každá zmluvná strana pred každým zasadnutím Spoločného výboru EÚ – Mongolsko informuje predsedu o plánovanom zložení svojej delegácie.

               2.
                     Predseda môže so súhlasom zmluvných strán prizvať na zasadnutie odborníkov alebo zástupcov iných subjektov, aby pôsobili ako pozorovatelia, alebo aby poskytli informácie o konkrétnej téme. Zmluvné strany sa dohodnú na podmienkach, za ktorých sa títo odborníci alebo zástupcovia iných orgánov môžu zúčastňovať na zasadnutiach.

               Článok 4
                  Informácie pre verejnosť

               1.
                     Zasadnutia Spoločného výboru EÚ – Mongolsko nie sú verejné, pokiaľ predseda po dohode so zmluvnými stranami nerozhodne inak. Ak zmluvná strana predloží Spoločnému výboru EÚ – Mongolsko informácie označené ako dôverné, druhá zmluvná strana zaobchádza s takýmito informáciami ako s dôvernými informáciami.

               2.
                     Ak sa to považuje za vhodné, Spoločný výbor EÚ – Mongolsko môže vydávať verejné vyhlásenia.

               Článok 5
                  Sekretariát

               Zástupca Európskej služby pre vonkajšiu činnosť a zástupca vlády Mongolska spoločne vykonávajú funkciu tajomníkov Spoločného výboru EÚ – Mongolsko. Sú informovaní o všetkej komunikácii predsedu a adresovanej predsedovi, vrátane komunikácie akýmikoľvek písomnými prostriedkami, ako je napríklad elektronická pošta.

               Článok 6
                  Programy zasadnutí

               1.
                     Predseda vypracúva predbežný program každého zasadnutia Spoločného výboru EÚ – Mongolsko. Predbežný program sa spolu s príslušnými dokumentmi postupuje zmluvným stranám najneskôr 21 dní pred dňom konania zasadnutia.

               2.
                     Každá zmluvná strana môže požiadať predsedu, aby do programu zaradil určitý bod.

               3.
                     Spoločný výbor EÚ – Mongolsko prijíma program na začiatku každého zasadnutia. Do programu možno zaradiť aj body, ktoré nie sú uvedené v predbežnom programe, ak s tým zmluvné strany súhlasia.

               4.
                     Tajomníci Spoločného výboru EÚ – Mongolsko pred zasadnutím zverejnia predbežný program Spoločného výboru EÚ – Mongolsko.

               5.
                     Za osobitných okolností môže predseda so súhlasom zmluvných strán skrátiť lehotu uvedenú v odseku 1 s cieľom zohľadniť požiadavky súvisiace s konkrétnym prípadom.

               Článok 7
                  Schválená zápisnica

               1.
                     Závery zo zasadnutí Spoločného výboru EÚ – Mongolsko sa zaznamenávajú vo forme schválenej zápisnice.

               2.
                     Predseda zakaždým zhrnie závery, ku ktorým dospel Spoločný výbor EÚ – Mongolsko na svojom zasadnutí. Obaja tajomníci spoločne vypracúvajú návrh zápisnice na základe uvedených záverov, pokiaľ možno na konci zasadnutia alebo najneskôr do 30 kalendárnych dní od dátumu zasadnutia.

               3.
                     Spoločný výbor EÚ – Mongolsko schvaľuje návrh pokiaľ možno na konci zasadnutia alebo najneskôr do 45 kalendárnych dní od dátumu zasadnutia alebo v inej lehote, na ktorej sa Spoločný výbor EÚ – Mongolsko dohodne. Po tom, ako Spoločný výbor EÚ – Mongolsko návrh zápisnice schváli, predseda podpíše dve pôvodné vyhotovenia. Každá zmluvná strana dostane jedno pôvodné vyhotovenie.

               Článok 8
                  Rozhodnutia a odporúčania

               1.
                     Spoločný výbor EÚ – Mongolsko môže na účely dosiahnutia cieľov dohody súhlasiť s prijímaním odporúčaní alebo rozhodnutí.

                2.
                     Rozhodnutia alebo odporúčania Spoločného výboru EÚ – Mongolsko sa nazývajú „rozhodnutie“ alebo „odporúčanie“, pričom po názve nasleduje poradové číslo, dátum ich prijatia a opis predmetu, ktorého sa týkajú. Každé rozhodnutie obsahuje dátum nadobudnutia účinnosti.

               3.
                     Ak si to vyžadujú okolnosti, Spoločný výbor EÚ – Mongolsko môže prijímať svoje rozhodnutia alebo odporúčania písomným postupom.

               4.
                     Rozhodnutia a odporúčania Spoločného výboru EÚ – Mongolsko sa vyhotovujú v dvoch autentických vyhotoveniach podpísaných predsedom.

               5.
                     Zmluvné strany môžu uverejniť rozhodnutia a odporúčania Spoločného výboru EÚ – Mongolsko vo svojich úradných vestníkoch.

               Článok 9
                  Náklady

               1.
                     Každá zmluvná strana znáša náklady, ktoré jej vzniknú v dôsledku účasti na zasadnutiach Spoločného výboru EÚ – Mongolsko, a to tak výdavky na zamestnancov, cestovné náklady a diéty, ako aj poštovné a telekomunikačné výdavky. Každá zmluvná strana znáša náklady, ktoré jej vzniknú v súvislosti s tlmočením na zasadaniach a prekladmi.

               2.
                     Náklady spojené s organizáciou zasadnutí a rozmnožovaním dokumentov znáša zmluvná strana, ktorá je organizátorom zasadnutia.

               Článok 10
                  Špecializované pracovné skupiny

               1.
                     Spoločný výbor EÚ – Mongolsko môže zriadiť špecializované pracovné skupiny, aby mu pomáhali pri plnení jeho úloh.

               2.
                     Spoločný výbor EÚ – Mongolsko môže rozhodnúť o zrušení ktorejkoľvek špecializovanej pracovnej skupiny, schváliť alebo zmeniť jej mandát.

               3.
                     Špecializované skupiny majú rozhodovacie právomoci. Po každom svojom zasadnutí podávajú Spoločnému výboru EÚ – Mongolsko podrobné ústne a písomné správy o svojej činnosti a uvedenému výboru môžu predkladať odporúčania.

               Článok 11
                  Zmena rokovacieho poriadku

               Rokovací poriadok sa môže meniť na základe vzájomnej dohody zmluvných strán prijatej v súlade s článkom 8.

               PRÍLOHA II

               Rozhodnutie č. 1/... Podvýboru EÚ a Mongolska pre obchod a investície zriadeného Rámcovou dohodou o partnerstve a spolupráci medzi Európskou úniou a jej členskými štátmi na jednej strane a Mongolskom na strane druhej (ďalej len „Podvýbor EÚ a Mongolska pre obchod a investície“)

               z....,

               ktorým sa prijíma jeho rokovací poriadok

               PODVÝBOR EÚ A MONGOLSKA PRE OBCHOD A INVESTÍCIE,

               so zreteľom na Rámcovú dohodou o partnerstve a spolupráci medzi Európskou úniou a jej členskými štátmi na jednej strane a Mongolskom na strane druhej (ďalej len „dohoda“), a najmä na jej článok 28,

               keďže:

               (1)Podľa článku 28 dohody bol Podvýbor EÚ a Mongolska pre obchod a investície zriadený s cieľom pomáhať spoločnému výboru pri plnení jeho úloh vo všetkých oblastiach, na ktoré sa vzťahuje hlava IV dohody (Spolupráca v otázkach obchodu a investícií).

               (2)Podľa článku 28 ods. 3 dohody prijme Podvýbor EÚ a Mongolska pre obchod a investície svoj rokovací poriadok.

               ROZHODOL TAKTO:

               Jediný článok

               Týmto sa prijíma rokovací poriadok Podvýboru EÚ a Mongolska pre obchod a investície stanovený v prílohe.

               Toto rozhodnutie nadobúda účinnosť dňom jeho prijatia.

               V Bruseli/Ulanbátare

               Podvýbor EÚ a Mongolska pre obchod a investície

               predseda

               PRÍLOHA

               ROKOVACÍ PORIADOK PODVÝBORU EÚ A MONGOLSKA PRE OBCHOD A INVESTÍCIE

               Článok 1
                  Zloženie a predsedníctvo

               1.
                     Podvýbor zriadený podľa článku 28 Rámcovej dohody o partnerstve a spolupráci medzi Európskou úniou a jej členskými štátmi na jednej strane a Mongolskom na strane druhej (ďalej len „Podvýbor EÚ a Mongolska pre obchod a investície“) vykonáva úlohy stanovené v článku 28 ods. 2 dohody.

               2.
                      Podvýbor EÚ a Mongolska pre obchod a investície tvoria zástupcovia Únie a Mongolska na primeranej úrovni a predsedá mu striedavo na obdobie jedného kalendárneho roka zástupca zodpovedného útvaru Európskej komisie a [...] na strane Mongolska.

               Článok 2
                  Zasadnutia

               1.
                     Podvýbor EÚ a Mongolska pre obchod a investície zasadá raz ročne krátko pred zasadnutím Spoločného výboru EÚ – Mongolsko. Zasadnutia Podvýboru EÚ a Mongolska pre obchod a investície zvoláva predseda. Zasadnutia sa konajú striedavo v Bruseli a v Ulanbátare v deň, ktorý sa stanoví vzájomnou dohodu. Na požiadanie ktorejkoľvek zmluvnej strany a v prípade súhlasu zmluvných strán je možné usporiadať mimoriadne zasadnutia Podvýboru EÚ a Mongolska pre obchod a investície.

               2.
                     Ak s tým zmluvné strany súhlasia, zasadnutia Spoločného výboru EÚ a Mongolska pre obchod a investície sa môžu konať prostredníctvom videokonferencie.

               Článok 3
                  Delegácie

               1.
                      Pred každým zasadnutím Podvýboru EÚ a Mongolska pre obchod a investície obe zmluvné strany informujú predsedu o plánovanom zložení svojej delegácie.

               2.
                     Predseda môže so súhlasom zmluvných strán prizvať na zasadnutie odborníkov alebo zástupcov iných subjektov, aby pôsobili ako pozorovatelia, alebo aby poskytli informácie o konkrétnej téme. Zmluvné strany sa dohodnú na podmienkach, za ktorých sa títo pozorovatelia a zástupcovia iných orgánov môžu zúčastňovať na zasadnutiach.

               Článok 4
                  Informácie pre verejnosť

               1.
                     Zasadnutia Podvýboru EÚ a Mongolska pre obchod a investície nie sú verejné, pokiaľ predseda po dohode so zmluvnými stranami nerozhodne inak. Ak zmluvná strana predloží Podvýboru EÚ a Mongolska pre obchod a investície informácie označené ako dôverné, druhá zmluvná strana zaobchádza s takýmito informáciami ako s dôvernými informáciami.

               2.
                     Ak sa to považuje za vhodné, Podvýbor EÚ a Mongolska pre obchod a investície môže vydávať verejné vyhlásenia a správy pre verejnosť.

               Článok 5
                  Sekretariát

               1.
                     Zástupca zodpovedného útvaru Európskej komisie a zástupca Ministerstva zahraničných vecí Mongolska spoločne vykonávajú funkciu tajomníkov Podvýboru EÚ a Mongolska pre obchod a investície.

               Článok 6
                  Programy zasadnutí

               1.
                     Predseda vypracúva predbežný program každého zasadnutia Podvýboru EÚ a Mongolska pre obchod a investície.

               2.
                     Každá zmluvná strana môže požiadať predsedu, aby do programu zaradil určitý bod.

               3.
                     Podvýbor EÚ a Mongolska pre obchod a investície prijme program na začiatku každého zasadnutia. Do programu možno zaradiť aj body, ktoré nie sú uvedené v predbežnom programe, ak s tým zmluvné strany súhlasia.

               4.
                     Tajomníci Podvýboru EÚ a Mongolska pre obchod a investície pred zasadnutím zverejnia predbežný program Podvýboru EÚ a Mongolska pre obchod a investície.

               Článok 7
                  Zápisnica

               1.
                     Závery zo zasadnutí Podvýboru EÚ a Mongolska pre obchod a investície sa zaznamenávajú vo forme schválenej zápisnice.

               2.
                     Predseda zakaždým zhrnie závery, ku ktorým dospel Podvýbor EÚ a Mongolska pre obchod a investície, a informuje o nich Spoločný výbor EÚ – Mongolsko na svojom zasadnutí. Obaja tajomníci spoločne vypracúvajú návrh zápisnice na základe uvedených záverov, pokiaľ možno na konci zasadnutia alebo najneskôr do 30 kalendárnych dní od dátumu zasadnutia.

               3.
                     Podvýbor EÚ a Mongolska pre obchod a investície schvaľuje návrh pokiaľ možno na konci zasadnutia alebo najneskôr do 45 kalendárnych dní od dátumu zasadnutia alebo v inej lehote, na ktorej sa Podvýbor EÚ a Mongolska pre obchod a investície dohodne.

               Článok 8
                  Rozhodnutia

               1.
                     Podvýbor EÚ a Mongolska pre obchod a investície sa môže dohodnúť na rozhodnutiach, ak je to stanovené v dohode.

               2.
                     Rozhodnutia Podvýboru EÚ a Mongolska pre obchod a investície sa nazývajú „rozhodnutie Podvýboru pre obchod a investície“, pričom po názve nasleduje poradové číslo, dátum ich prijatia a opis predmetu, ktorého sa týkajú. Každé rozhodnutie obsahuje dátum nadobudnutia účinnosti.

               3.
                     Ak si to okolnosti vyžadujú, môže Podvýbor EÚ a Mongolska pre obchod a investície prijať svoje rozhodnutia písomným postupom.

               4.
                     Rozhodnutia Podvýboru EÚ a Mongolska pre obchod a investície sa vyhotovujú v dvoch autentických vyhotoveniach podpísaných predsedom.

               5.
                     Zmluvné strany môžu uverejniť rozhodnutia Podvýboru EÚ a Mongolska pre obchod a investície vo svojich úradných vestníkoch.

               Článok 9
                  Náklady

               1.
                     Každá zmluvná strana znáša náklady, ktoré jej vzniknú v dôsledku účasti na zasadnutiach Podvýboru EÚ a Mongolska pre obchod a investície, a to tak výdavky na zamestnancov, cestovné náklady a diéty, ako aj poštovné a telekomunikačné výdavky. Každá zmluvná strana znáša náklady, ktoré jej vzniknú v súvislosti s tlmočením na zasadaniach a prekladmi.

               2.
                     Náklady spojené s organizáciou zasadnutí a rozmnožovaním dokumentov znáša zmluvná strana, ktorá je organizátorom zasadnutia.

               Článok 10
                  Zmena rokovacieho poriadku

               Rokovací poriadok sa môže meniť na základe vzájomnej dohody zmluvných strán.